Den Nord-Cimbriske Tilskuer, 1848-06-10
Jndenlandsk. J et Brev fra en af de ridende Skarpskyttere, hedder det i Anledning af Affairen den 28de f. M. Vi have Ret havt Leilighed til at beundre de danske Soldater, med fældet Bajonet trængte de ind paa Fjenden, og paa mange Steder blev det til et reent Myr deri. Jeg har aldrig troet at en dansk Bondekarl kunne saaledes muntre sig. Er han først i Jlden, saa gaaer det som en Dands, han electriseres formelig. Mid under Kampen hørtes Sangen den danske Landsoldat; en Vise, der fortjener at kaldes den danske Marseillaisesaa begeistrende en Virkning udøver den. SchleswigHolstemerne vare meget misfornøiede med at Preusserne have draget sig tilbage, dog skal man i Haderslev være glad derover; det var denne Byes Borgere, som paa Opfordring af den oprørske Regjerings Borgermester og Herredsfoged Kiær, erklærede, at de vel ikke ønskede nogen Deeling af Slesvig, men de ønskede ogsaa at forblive uddeelt i Forening med Kongeriget, og det uagtet man havde stillet 40 tydske Friskaremænd med ladte Geværer udenfor Raadstuen. - Vore Tropper have gjor et meget stort Bytte af Pikkelhuer, som Fjenden ved det første Anfalds Hæftighed glemte at tage med sig der kom hele Læs deraf kjørende ind til Sønderborg, Der fortælles at man i Rendsborg skal have skudt en dansk Spion. En Kapitain Hansen skal, med den provisoriske Regjerings Understøttelse, have fattet en Plan til med 300 Sømænd Natten til den 20de f. M. af entre Fregatten "Galathea", men deels skal Kapitainen der skulle anføre Expeditionen, have drukket sig fuld, og deels havde man roet saalænge omkring, til at det var bleven lys Dag, og saa var det for sildigt. - Jfølge Efterretning fra Odense af 3die Juni havde det danske Cavalleri sit Hovedqvarteer i Neder-Jersdal, 2 Mile vest for Haderslev. Det 5te og 6te Dragonregiment stod der tilligemed 3die Reservebataillon og Batteriet Dinesen under Oberst Phaff. Ritmester Wurtzen gjorde med sin Eskadron en Recognoscering til Lygumkloster hvor den fangede 22 holsteenske Jægere, en anden Eskadron recognoscerede lige sydpaa, stødte paa et Compagni preussiske Jægere i Uck, og opsnappede en Patrouille paa 3 Mand. J Hjerting ville 7000 Schleswig=Holstenere holde Rastdag paa Tilbagetoget fra Veile. Prindsen af Augustenborg og Hertugen af Glücksborg gik den 28de med alle deres Tropper syd paa til Arrild. Pastor Bøllemose i Hjorthlund blev afhentet som Arrestant til Gram af en Commando tydske Dragoner, men blev strax frigiven. Blandt de til Sønderborg den 30te Mai ankomne døde vare 30 Hannoveranere, og blandt Fangerne var ogsaa en Marketenderske med 3 Børn. Vor Styrke paa Als udgjør nu igjen 16 a 18000 Mand Af de 2 Piger, der qvæstedes i Fredericia ved Billes Bombardement, er nu den Ene død; den Anden har faaet et slemt Staar ved Øiet. – Fra Apenrade skrives under 30te Mai, at da Steen Bille kom med et Dampskib og nogle Kanonbaade for Apenrade, var endnu der en Afdeling hannoveranske Dragonere i Staden, men de fortrak, og de Danske besatte Staden med 8000 Md. under Hansen. Fjenden har ved de forskjellige Sammenstød ved Als havt betydelige Tab, især var det Tilfældet den 15de og 16de Mai, da der faldt 4 a 500 Mand Forbundstropper, som om Natten hemmelig bleve begravne i en Grube. J Nordslesvig vrimler det overalt af danske Tropper. Den Skydning, som man den 1ste Juni havde hørt paa forskjellige Steder og som foranledigede at man meente, at Kampen i Sundemithavde fornyet sig, var et Angreb af Corvetten "Rajaden paa de langs Flensborger Fjordens Vestkyst marscherende fjendtlige Tropper, som derved bragtes til at drage tilbage.